Unionin ympäristöpolitiikalla myötävaikutetaan seuraavien tavoitteiden saavuttamiseen: — ympäristön laadun säilyttäminen, suojelu ja parantaminen, — ihmisten terveyden suojelu, — luonnonvarojen harkittu ja järkevä käyttö, — sellaisten toimenpiteiden edistäminen kansainvälisellä tasolla, joilla puututaan alueellisiin tai maailmanlaajuisiin ympäristöongelmiin, ja erityisesti ilmastonmuutoksen torjuminen. (Euroopan unionin toiminnasta tehdyn sopimuksen 191 artiklan 1 kohta) Unioni ja jäsenvaltiot huolehtivat siitä, että unionin teollisuuden kilpailukyvyn kannalta tarpeelliset edellytykset turvataan. Tällöin niiden toiminnalla pyritään avointen markkinoiden ja kilpailumarkkinoiden järjestelmän mukaisesti: — nopeuttamaan teollisuuden mukauttamista rakenteellisiin muutoksiin, — edistämään kaikkialla unionissa yritysten, erityisesti pienten ja keskisuurten yritysten, aloittamisen ja kehittämisen kannalta suotuisaa toimintaympäristöä, — edistämään yritysten välisen yhteistyön kannalta suotuisaa toimintaympäristöä, — edistämään keksintöjä, tutkimusta ja teknologista kehittämistä koskevan politiikan antamien teollisten mahdollisuuksien parempaa hyväksikäyttöä. (Euroopan unionin toiminnasta tehdyn sopimuksen 173 artiklan 1 kohta) Euroopan parlamentti ja neuvosto, tavallista lainsäätämisjärjestystä noudattaen ja talous- ja sosiaalikomiteaa ja alueiden komiteaa kuultuaan, 90 artiklan täytäntöön panemiseksi ja liikenteen erityispiirteet huomioon ottaen: a) antavat yhteisiä sääntöjä, joita sovelletaan kansainväliseen liikenteeseen jäsenvaltion alueelle tai sen alueelta taikka yhden tai useamman jäsenvaltion alueen kautta; b) vahvistavat ne edellytykset, joilla muut kuin jäsenvaltiossa asuvat liikenteenharjoittajat saavat harjoittaa liikennettä siellä; c) toteuttavat toimenpiteet liikenneturvallisuuden parantamiseksi; d) antavat muut aiheelliset säännökset. (Euroopan unionin toiminnasta tehdyn sopimuksen 91 artiklan 1 kohta)

Tavoitteet Euroopan unioni on kasvua ja työllisyyttä koskevan Lissabonin strategian yhteydessä toteuttanut kilpailukykyä ja innovaatiota edistäviä ja kehittäviä toimenpiteitä. Niihin kuuluvat kilpailukyvyn ja innovoinnin puiteohjelman 2007–2013 perustaminen (päätös 1639/2006/EY) sekä etenkin Älykäs energiahuolto Euroopassa -ohjelma (IEE) ja Yrittäjyyden ja innovoinnin ohjelma (EIP). Tällaisiin toimenpiteisiin sisältyy myös Marco Polo -ohjelma (asetus (EY) N:o 1692/2006). Keskeisenä tavoitteena on tukea yritysten, etenkin pk- yritysten, kilpailukykyä, edistää innovaatiotoimintaa kaikissa muodoissaan, ekoinnovaatiot mukaan luettuina, sekä edistää energiatehokkuutta ja uusia ja uusiutuvia energialähteitä kaikilla aloilla, mukaan luettuna niiden edistäminen liikenteen alalla. Virastolle annettiin unionin ohjelmien yhteydessä tehtävät, jotka koskevat ohjelmaan liittyvää unionin tukea, lukuun ottamatta kuitenkaan ohjelman arviointia, lainsäädännön seurantaa ja strategisia tutkimuksia ja muita toimia, jotka voivat kuulua komission yksinomaiseen toimivaltaan.

Tehtävät — Toteuttaa EU:n ohjelmia komissiolta saatujen valtuutuksien mukaisesti: — hallinnoida yksittäisten hankkeiden kaikkia vaiheita, — toteuttaa kaikki EU:n ohjelman hallinnoimiseksi tarvittavat toimet, etenkin talousarvion toteuttamistoimet sekä sopimusten tekemiseen ja avustusten myöntämiseen liittyvät toimet, — kerätä, käsitellä ja toimittaa komissiolle kaikki ohjelmien täytäntöönpanon ohjaamiseksi tarvittavat tiedot sekä edistää koordinointia ja synergiaa ohjelmien välillä, — vastata EIP-ohjelmaan kuuluvan Yritys-Eurooppa-verkoston hankkeiden ja verkoston hallinnoinnista, ekoinnovointialan kokeiluhankkeista ja markkinoille saattamista koskevista hankkeista, sekä innovaatiotoimista, joissa standardointi on pitkälle kehitettyä (IP-Base-hanke).

1 — Johtokunta Koostuu viidestä jäsenestä, jotka Euroopan komissio nimittää. Johtokunta hyväksyy viraston vuosittaisen työohjelman saatuaan Euroopan komission suostumuksen. Lisäksi se vahvistaa viraston hallinnollisen talousarvion ja vuosittaisen toimintakertomuksen. 2 — Johtaja Euroopan komissio nimittää. 3 — Ulkoinen tarkastus Tilintarkastustuomioistuin. 4 — Vastuuvapauden myöntävä viranomainen Parlamentti myöntää vastuuvapauden neuvoston suosituksesta.

Talousarvio A) 203,1 (204,8) miljoonaa euroa (josta 100 % EU:n yleisestä talousarviosta). Virasto toteuttaa toimintatalousarviotaan komission vastuulla: — 72,1 (55,8) miljoonaa euroa IEE-ohjelmalle, — 32,2 (27,9) miljoonaa euroa EIP-ohjelman ekoinnovointiin, — 32,0 (82,8) miljoonaa euroa EIP-verkostoille, — 66,9 (38,3) miljoonaa euroa Marco Polo -ohjelmalle. B) 13,3 (11,5) miljoonaa euroa (100 % unionin tukea) hallinnolliseen talousarvioon, jota virasto toteuttaa itsenäisesti. Henkilöstö 31.12.2009 Henkilöstötaulukossa 37 (36) tointa, joista täytettyjä 28 (27). Sopimussuhteiset toimihenkilöt: 110 (108) tointa, joista täytetty 113 (104). Yhteensä: 141 (131) henkilöstön jäsentä. Henkilöstön tehtävät jakaantuivat seuraavasti: a) operatiiviset tehtävät: 118 (110); b) hallinnolliset tehtävät: 23 (21).